Les series d’espíes nun tán perdayuri, polo que, cuando sal una, mirámosla siempre con güeyos atentos. Esti foi’l casu de “Kleo”; una serie que Netflix asoleyó esti añu. La premisa de partida ye la siguiente: Kleo ye una axente secreta de la Stasi (el serviciu secretu de la RDA) y fai misiones en Berlín Occidental nes que, en delles ocasiones, ha matar xente. Na última, mató a un home de negocios y volvió pa casa. Embarazada del mozu, contaba con qu’aquella diba ser la so última misión y foilo; pero non poles razones qu’esperaba.
#000002
En saliendo de la cárcel, l’únicu oxetivu que tien Kleo ye’l d’enterase de qué pasó y vengase de la xente que la mancó. Esto tien un puntu mui interesante, porque esta segunda parte del primer episodiu (y el restu de la serie) yá nun se mueve nel marcu de la Guerra Fría, sinón de la situación de descomposición de los rexímenes soviéticos y prosoviéticos tanto n’Alemaña como na propia URSS. Miembros de los servicios secretos metíos a empresarios, un “sálvese quien pueda” que recuerda muncho a les carreres meteóriques de xente como’l propiu Vladimir Putin y un clima de nun saber qué va pasar. Too esto cola contracultura y la “ruta del bakalao” alemana exemplificada nel compañeru de pisu pastilleru y anarquista que suaña con una Alemaña unificada “ensin capitalismu nin comunismu nin dineru”.
#000005